মধ্যপ্রাচ্যে বরফ গলছে! ইরানকে ‘ধন্যবাদ’ ট্রাম্পের

ওয়েব ডেস্ক : প্রতিবাদীদের বিক্ষোভ দমনে কঠোর পদক্ষেপ নেওয়ার কথা জানিয়েছিল আয়াতোল্লা খামেনেই প্রশাসন, তা নিয়ে ক্ষোভ প্রকাশ করেছিলেন মার্কিন প্রেসিডেন্ট ডোনাল্ড ট্রাম্প (Donald Trump)। এমনকি ইরানে (Iran) কড়া পদক্ষেপ করার কথাও জানিয়েছিলেন তিনি। এমন পরিস্থিতিতে বন্ধ করে দেওয়া হয়েছিল আকাশসীমা। মার্কিন ক্যারিয়ার স্ট্রাইক গ্রুপ ইরানের দিকে রওনা দিয়েছে বলেও শোনা গিয়েছিল। এমন পরিস্থিতির মাঝে এবার কিছুটা নরম সুর শোনা গেল মার্কিন প্রেসিডেন্টের গলায়। তিনি দাবি করেছেন, বিদ্রোহীদের মৃত্যুদণ্ড বাতিল করেছে তেহরান। আর এই বিষয়টিকে স্বাগত জানিয়েছেন তিনি।

সাংবাদিকদের সঙ্গে কথা বলার সময় ট্রাম্প (Trump) বলেছেন, ‘ইরান (Iran) প্রশাসনের তরফে ৮০০ জন বিদ্রোহীর মৃত্যুদণ্ড বাতিল করা হয়েছে। আয়াতোল্লা খামেনেই প্রশাসনের এই সিদ্ধান্তকে আমি সম্মান জানাই। ধন্যবাদ’ এর পরেই হয়তো ইরানের বিরুদ্ধে আমেরিকা (America) কোনও পদক্ষেপ করবে না বলেই মনে করছে আন্তর্জাতিক মহল।

আরও খবর : এবার নোরোভাইরাস! সংক্রমিত একের পর শিশু, দেখুন কী অবস্থা

প্রসঙ্গত, বেশ কিছু সময় ধরে ইরানের সুপ্রিম লিডার আয়াতোল্লা খামেনেইয়ের বিরুদ্ধে প্রতিবাদে নেমেছিলেন সে দেশের মানুষ। কিন্তু সেই বিক্ষোভকারীদের বিরুদ্ধে চরম পদক্ষেপ নেওয়া হবে বলেও হুঁশিয়ারি দেওয়া হয়েছিল। এমন পরিস্থিতিতে কড়া পদক্ষেপের কথা ঘোষণা করেছিলেন ট্রাম্প। ফলে মধ্যপ্রাচ্যে ফের যুদ্ধের আশঙ্কা তৈরি হয়েছিল। তবে বিদ্রোহীদের মৃত্যুদণ্ড দেওয়া থেকে পিছিয়ে এসেছে তেহরান। ফলে মধ্যপ্রাচ্যের পরিস্থিতি এখন কিছুটা বদলাচ্ছে বলেই মনে করছে আন্তর্জাতিক মহল।

সংবাদ সংস্থা রয়টার্স সূত্রে খবর, আমেরিকা ও ইরানের (Iran) মধ্যে উত্তেজনা প্রশমিত করতে বড় পদক্ষেপ করেছে সৌদি আরব, মিশর, কাতার, ওমান। এই দেশগুলি নাকি আমারেকিকাকে জানিয়েছিল, ইরানে যদি আক্রমণ করা হয় তাহলে আমাদের উপরেও তার প্রভাব পড়বে। অন্যদিকে ইরানকেও বলা হয়েছিল, তারা যদি মার্কিন ঘাঁটিতে হামলা করে তাহলে তার আশেপাশের দেশগুলির সঙ্গে সম্পর্কের অবনতি ঘটবে। তার পরেই, ইরান বিদ্রোহীদের মৃত্যুদণ্ড বাতিল করায় পরিস্থিতি বদলাচ্ছে ইরানে।